105 217 



Foraaret. I Kallegal optraadte den nogenlunde paa samme Maade i 1900 og 1901, 

 men i Limfjorden var den meget mere fremtrædende i 1900 end i 1901, medens det 

 omvendte, omend i ringere Grad, var Tilfældet ved Tyborøn. 



Det er en nordlig, neritisk Form, der er vidt udbredt i de kolde Have, men 

 hvor langt den gaar mod Syd, er ikke godt at afgøre paa Grund af Bestemmelsernes 

 Usikkerhed; i de internationale Planktontabeller (1909) angives den endog fra den 

 Engelske Kanal i Februar 1907. Cleve (1905 a) nævner den kun fra Marts — April 

 1901 fra Bohuslens Kyst, men hans talrige Angivelser af L. borealis's Optræden 

 dér tyder strærkt paa, at han ikke har holdt de to Arter ude fra hinanden. 



L. glacialis danner Hvilesporer, hvad L. borealis ikke vides at gøre, og saa- 

 danne er fundne i Marts 1899 i Limfjorden, i Marts 1901 i Læsø Rende og i Marts 

 1900 ved Schultz's Grund og i Store Belt samt i April 1900 udfor Vedelsborg i 

 Lille Belt. Den maa antages at være endogenetisk i Kattegat og Limfjorden, men 

 derimod næppe i Belterne og ikke i Beltsøen og Østersøen. Den er monakmisk og 

 oversomrer sandsynligvis som Hvilesporer. 



19. Leptocylindrus danicus Cleve. (Teksttab. 13). 



Middeltal: Tp. 8,6° (9), Salth. 31,8 °/oo (9). 



Middeltallet for Saltholdighed siger os, at denne Art kræver et temmelig salt 

 Vand for at trives, og i Overensstemmelse hermed findes den hovedsagelig i vore 

 ydre Farvande: Skager Rak og det nordlige Kattegat; i mindre Mængde og meget 

 uregelmæssigt og sjældent forekommer den ogsaa i det sydlige Kattegat og Belterne, 

 derimod slet ikke i Østersøen ved Rødvig. Den synes hos os kun at være endoge- 

 netisk i Skager Rak og det nordlige Kattegat. Fra Kieler Bugt omtaler Lohmann 

 (1908), at den forekom ret talrigt i April 1908 og i ringe Mængde i Efteraaret 

 (Septbr. — Decbr.). 



Tidspunkterne for dens Optræden er noget lunefulde, idet de varierer i de 

 forskellige Aar. I Nordsøen ved Tyborøn forekom den næsten ikke i 1899 og 1900, 

 medens den havde et Maximum dér i April 1898; i Limfjorden var den ingensinde 

 hyppig i 1897 — 1901, dog fandtes den i nogenlunde Mængde i Nissum Bredning i 

 April 1898, men dette skyldes sikkert Indvandring gennem Tyborøn Kanal fra det 

 derværende Maximum. 



I Skager Rak havde den efter Petersen (1898) i Maj 1897 et udbredt Maximum, 

 som naaede langt ind i Kattegat i det nedre Vandlag, men ikke i Overfladens svagt 

 salte Vand. Et lignende Foraarsmaximum, men i April, fandtes i 1898 og efter- 

 fulgtes, efter en Nedgang, af et sekundært, mindre udbredt Maximum i Juni, i 

 1899 faldt Maximum igen i Maj og i 1900 atter i Juni. Man har vist Lov til heraf 

 at slutte, at de to Maxima i 1898 egentlig kun var ét, saaledes at vi kan sige, at 

 Leptocylindrus i Skager Rak i Aarene 1897 — 1901 havde et Foraarsmaximum om- 

 kring Maj (undertiden fremskyndet til April, undertiden forsinket til Juni). Dens 

 Optræden i Kattegat i disse Aar er saa at sige et afsvækket Billede af Forholdene 

 i Skager Rak. 



